Εδουάρδος Ζ΄ του Ηνωμένου Βασιλείου

Ο Εδουάρδος Ζ΄ (Edward VII, 9 Νοεμβρίου 1841 - 6 Μαΐου 1910) ήταν βασιλιάς της Μεγάλης Βρετανίας και Ιρλανδίας και Αυτοκράτορας των Ινδιών.

Βιογραφία
Ο Αλβέρτος Εδουάρδος γεννήθηκε στις 9 Νοεμβρίου 1841 στα Ανάκτορα του Μπάκιγχαμ στο Λονδίνο και ήταν γιος της Βικτωρίας του Ηνωμένου Βασιλείου και του Αλβέρτου της Σαξονίας-Κοβούργου & Γκότα. Η βάπτισή του έγινε στις 25 Ιανουαρίου 1842 στο Παρεκκλήσι του Αγίου Γεωργίου. Ονομάσθηκε Αλβέρτος προς τιμήν του πατέρα του, Αλβέρτου και Εδουάρδος προς τιμήν του μητρικού παππού του Εδουάρδου, Δούκα του Κεντ και του Στράδερν. Μέσα στην οικογένεια του ήταν γνωστός ως Μπέρτι.

Μετά τον θάνατο του πατέρα του, η μητέρα του Βικτωρία κατά τη διάρκεια της βασιλείας της δεν του επέτρεψε να αναλάβει κάποια κυβερνητική θέση αλλά του επέτρεψε να την εκπροσωπεί στην αγγλική κοινωνία. Με το θάνατο της μητέρας του τελειώνει η βασιλεία του Οίκου του Αννόβερου και αρχίζει αυτή του Οίκος της Σαξονίας-Κόμπουργκ & Γκότα.

Ο Εδουάρδος έστρεψε την προσοχή του στα ταξίδια, στις κοινωνικές εκδηλώσεις και στις γυναίκες αποκτώντας την φήμη του πλέι μπόι. Παρά τον γάμο του με την Αλεξάνδρα, ο Εδουάρδος διατηρούσε και πολλές εξωγαμιαίες σχέσεις. Στις 22 Ιανουαρίου 1901, μετά τον θάνατο της μητέρας του, ανήλθε στον θρόνο. Αντίθετα με τα δείγματα που υπήρχαν, ο Εδουάρδος αποδείχτηκε ικανός βασιλιάς. 

Στην εξωτερική πολιτική υποστήριξε την προσέγγιση με τη Γαλλία και τη Ρωσία δημιουργώντας έτσι την τριπλή συνεννόηση ενώ παράλληλα δημιούργησε στενές σχέσεις με τους βασιλικούς οίκους της Ευρώπης αποκτώντας έτσι το προσωνύμιο «ο θείος της Ευρώπης». Το 1909 δημιουργήθηκε ρήξη μεταξύ αυτού και των συντηρητικών, οι οποίοι αποτελούσαν την πλειοψηφία της Βουλής των Λόρδων, επειδή καταψήφισαν ένα νομοθετικό πακέτο μεταρρυθμίσεων που είχε προτείνει.

Απεβίωσε στις 6 Μαΐου 1910 στο Λονδίνο πριν υπάρξει εκτόνωση της κοινοβουλευτικής κρίσης και ενταφιάστηκε στο Κάστρο του Ουίνδσορ.

Οικογένεια
Νυμφεύτηκε το 1863 την Αλεξάνδρα, κόρη του Χριστιανού Θ΄ της Δανίας, και μαζί απέκτησαν τρεις γιους και τρεις κόρες:
Τον Αλβέρτο Βίκτωρα, Δούκα του Κλάρενς και του Έιβοντεϊλ (8 Ιανουαρίου 1864 - 14 Ιανουαρίου 1892), αρραβωνιάστηκε την Μαρία του Τεκ, πέθανε από γρίπη.
Τον Γεώργιο Ε΄ (3 Ιουνίου 1865 - 20 Ιανουαρίου 1936), παντρεύτηκε το 1893 την Μαρία του Τεκ. Απέκτησαν 6 παιδιά.
Την Λουίζα, Βασιλική Πριγκίπισσα (20 Φεβρουαρίου 1867 - 4 Ιανουαρίου 1931), παντρεύτηκε το 1889 τον Αλεξάντερ Νταφ, 1ο Δούκα του Φάιφ. Απέκτησαν 2 παιδιά.
Την Βικτωρία (6 Ιουλίου 1868 - 3 Δεκεμβρίου 1935).
Την Ματθίλδη (26 Νοεμβρίου 1869 - 20 Νοεμβρίου 1938), παντρεύτηκε το 1896 τον Κάρολο της Δανίας (μετέπειτα Χάακον Ζ´ της Νορβηγίας). Απέκτησαν 1 παιδί.
Τον Αλέξανδρο Ιωάννη (6 - 7 Απριλίου 1871).

Τίτλοι
9 Νοεμβρίου 1841 - 22 Ιανουαρίου 1901:Η Αυτού Βασιλική Υψηλότητα Ο Δούκας της Κορνουάλης
9 Δεκεμβρίου 1841 - 22 Ιανουαρίου 1901: Η Αυτού Βασιλική Υψηλότητα Ο Πρίγκιπας της Ουαλίας
22 Ιανουαρίου 1901 - 6 Μαΐου 1910: Η Μεγαλειότητα Του Ο Βασιλιάς
22 Ιανουαρίου 1901 - 6 Μαΐου 1910': Η Αυτοκρατορική του Υψηλότητα Ο Αυτοκράτορας

Πρόγονοι

Παραπομπές

Βιβλιογραφία

 
 
 
 
 
 
 
 
 Matthew, H. C. G. (September 2004; online edition May 2006) "Edward VII (1841–1910)", Oxford Dictionary of National Biography, Oxford University Press, , retrieved 24 June 2009

Εξωτερικοί σύνδεσμοι 

 
 
 Macaulay, James (editor) (1889). Speeches and addresses of H. R. H. the Prince of Wales: 1863–1888 London: Murray.

|-

Μονάρχες του Ηνωμένου Βασιλείου
Οίκος της Σαξονίας-Κόμπουργκ & Γκότα
Τάγμα της Περικνημίδας
Δούκες της Κορνουάλης
Πρίγκιπες της Ουαλίας
Πρίγκιπες του Ηνωμένου Βασιλείου
Τάγμα της Ακάνθου
Προτεστάντες μονάρχες